**КОМИСИЈА ЗА РАЗМАТРАЊЕ КОНКУРСНОГ МАТЕРИЈАЛА И ПИСАЊЕ ИЗВЈЕШТАЈА ЗА ИЗБОР У САРАДНИЧКО ЗВАЊЕ ВИШЕГ АСИСТЕНТА ЗА УЖУ НАУЧНУ ОБЛАСТ:**

**ТРАНСПОРТНО ИНЖЕЊЕРСТВО**

**(Ужа образовна област *Жељезнички саобраћај и транспорт*)**

1. **Др Бранислав Бошковић**, ванредни професор, УНО: „*Планирање, моделирање, експлотација, безбедност и еколошка заштита у железничком саобраћају и транспорту*“, Универзитет у Београду - Саобраћајни факултет, предсједник;
2. **Др Ратко Ђуричић**, ванредни професор, УНО: „*Транспортно инжењерство*“, Универзитет у Источном Сарајеву - Саобраћајни факултет Добој, члан;
3. **Др Борислав Гојковић**, ванредни професор, УНО: „*Транспортно инжењерство*“, Универзитет у Источном Сарајеву - Саобраћајни факултет Добој, члан.

**ВИЈЕЋУ САОБРАЋАЈНОГ ФАКУЛТЕТА У ДОБОЈУ**

**СЕНАТУ УНИВЕРЗИТЕТА У ИСТОЧНОМ САРАЈЕВУ**

**ПРЕДМЕТ:** Извјештај Комисије за избор1 (једног)сарадника у звање **вишег асистента** за ужу научну област*Транспортно инжењерство*и ужуобразовну област *Жељезнички саобраћај и транспорт*

Наставно-научно вијеће Саобраћајног факултета у Добоју, на својој 100. редовној сједници, одржаној 06.07.2016. године, донијело је одлуку број ННВ: 100-9/16, којом смо именовани у Комисију за припрему извјештаја о пријављеним кандидатима за избор једног сарадника у звање вишег асистента, за ужу научну област: ***Транспортно*** ***инжењерство* (ужа образовна област *Жељезнички саобраћај и транспорт*)**.

На конкурс који је Универзитет у Источном Сарајеву (организациона јединица: Саобраћајни факултет Добој) објавио у дневном листу „Глас Српске“, дана 22.06.2016. године, за мјесто једног сарадника за избор у звање вишег асистента, за ужу научну област: *Транспортно инжењерство* (ужа образовна област *Жељезнички саобраћај и транспорт*)пријавио се**један кандидат.**

На основу увида у приложену документацију и конкурсни материјал, подносимо следећи:

**И З В Ј Е Ш Т А Ј**

**КОМИСИЈЕ О ПРИЈАВЉЕНИМ КАНДИДАТИМА ЗА ИЗБОР У ЗВАЊЕ**

**I ПОДАЦИ О КОНКУРСУ**



***Конкурс објављен:* Дневни лист„Глас Српске“22.06.2016.године**

***Ужа научна област*:Транспортно инжењерство(ужа образовна област Жељезничкисаобраћај и транспорт)**

***Назив факултета*:Саобраћајни факултет**

***Број кандидата који се бирају*:1 *Број пријављених кандидата*:1**

**II ПОДАЦИ О КАНДИДАТУ**

**Кандидат:** Владимир (Жарко) Малчић (број пријаве 781/16 од 06.07.2016. године)

* 1. **Основни биографски подаци**



Име, средње име и презиме: ***Владимир*** ***(Жарко)*** ***Малчић***

Датум и мјесто рођења: ***13.06.1988.*** ***године,*** ***Ријека,*** ***општина Ријека, Република Хрватска***

Установе у којима је био запослен: ***Универзитет у Источном Сарајеву,*** ***Саобраћајни***

***факултет***

Звања/радна мјеста: ***од*** ***01.11.2012.*** ***до данас*** ***–*** ***Асистент***

Научна/умјетничка област: ***Инжењерство и технологија***

Чланство у научним и стручним организацијама или удружењима: ***Нема.***

**2. Биографија, дипломе и звања**



Основне студије (студије првог циклуса):

Назив институције: ***Саобраћајни факултет,*** ***Универзитет у Источном Сарајеву***

Смјер: ***Жељезнички саобраћај***

Мјесто и година завршетка: ***Добој, 2011.*** ***година***

Назив дипломског рада: ***Међународна конвенција о превозу жељезницом - COTIF***

Просјек оцјена: ***8.77***

Постдипломске студије (студије другог циклуса):

Назив институције: ***Саобраћајни факултет,*** ***Универзитет у Источном Сарајеву***

Смјер: ***Жељезнички саобраћај***

Мјесто и година завршетка: ***Добој, 2016.*** ***година***

Назив мастер рада: ***Модел накнада за коришћење жељезничке инфраструктуре као механизам одрживости жељезничких предузећа на транспортном тржишту***

Просек оцјена: ***10.00***

Претходни избори у наставна и научна звања (институција, звање и период): ***Универзитет*** ***у Источном Сарајеву, Саобраћајни факултет, Асистент од*** ***27.09.2012. године***

**3. Научна / умјетничка дјелатност кандидата**



Радови после првог и/или последњег избора/реизбора

**Радови објављени на међународним научним скуповима штампани у цjелини**

1. Ђуричић Р., Сарић З., **Малчић В.**, *Идентификација параметара за одређивање накнаде за коришћење жељезничке инфраструктуре*, Зборник радова Другог БиХ конгреса о жељезницама, Сарајево, септембар 2013.

**Радови објављени на међународним научним скуповима штампани у изводу**

1. **Malčić V.**, Bošković B., CONVENTION CONCERNING INTERNATIONAL CERRIAGE BY RAIL – COTIF, Proceedings, XV Scientific-Expert Conference of Railways – RAILCON '12, ISBN 978-86-6055-028-8, pp 281-281, University of Niš, Faculty of Mechanical Engineering, Niš, Serbia, 2012.

**Радови објављени на скуповима националног значаја штампани у цjелини**

1. Ђуричић Р., Гојковић П., **Малчић В.**, *Основни принципи управљања ризицима на путно-пружним прелазима*, IV конференција о безбједности саобраћаја у локалној заједници, UDK: 614.8:625.7/.8, стр. 187-192, Бања Лука, октобар, 2015.
2. **Малчић В.**, Ђуричић Р., Сарић З., *Остварење циљева саобраћајне политике Европске уније кроз модел накнада за коришћење жељезничке инфраструктуре*, Зборник радова IV међународног симпозијума Нови хоризонти саобраћаја и комуникација, ISBN 978-99955-36-45-9, COBIS.BH-ID 4014104, Добој, новембар 2013.
3. Ђуричић Р., **Малчић В.**, Сарић З., *Повећање безбједности саобраћаја подизањем нивоа осигурања на приоритетним жељезничким путним прелазима*, Зборник радова Научно-стручне конференције БЕЗБЈЕДНОСТ САОБРАЋАЈА, стр. 103-108, Добој, јун 2013.
4. **Mалчић В.**, *Aктери жељезничког тржишта, њихови циљеви и улога у креирању модела накнада за коришћење жељезничке инфраструктуре*, Зборник радова Научно-стручног скупа САОБРАЋАЈНИЦЕ И ОПТИМИЗАЦИЈА ТРАНСПОРТА, ISBN 978-99955-36-33-6, стр. 115-120, Саобраћајни факултет Добој, новембар 2012.

**Уџбеник, збирка задатака, практикум и сл.**

1. ОДРЖАВАЊЕ ЖЕЉЕЗНИЧКИХ ВОЗИЛА, Гојковић Б., Ђуричић Р., Малчић В., ISBN 978-99955-36-51-0 , COBISS.RS-ID 4658456, Саобраћајни факултет Добој, 2014.

**4. Образовна дјелатност кандидата**



На Саобраћајном факултету у Добоју, Владимир Малчић је у настави ангажован од 2012/2013 школске године. Као асистент, изводио је вјежбе на основним студијама, на предметима: Технологија и организација транспорта робе, Технологија и организација транспорта путника, Вуча возова, Жељезничке пруге, Жељезничке станице и чворови, Жељезничка возила, Жељезничка електроенергетска постројења, Безбједност жељезничког саобраћаја и Одржавање жељезничких возила.

Поред наставе, учествовао је и у другим облицима рада са студентима, као што су консултације, помоћ при изради семинарских и дипломских радова.

**5. Стручна дјелатност кандидата**



Од 2015. године кандидат посједује Сертификате о стручној оспособљености за Савјетника за безбједност у транспорту опасног терета (према техничким прописима потврђених међународних споразума – АДР, РИД и АДН). Кандидат је ангажован на пројекту стручног оспособљавања савјетника у превозу опасних материја – АДР, РИД и АДН и обавља стручне и административно-техничке послове.

Кандидат је као члан Организационог одбора учествовао у организацији неколико научно-стручних скупова, конференција и манифестација које је организовао Саобраћајни факултет у Добоју:

1. „Нови хоризонти саобраћаја и комуникација 2015“, пета конференција из области саобраћаја и комуникација;
2. „Нови хоризонти саобраћаја и комуникација 2013“, четврта конференција из области саобраћаја и комуникација;
3. „Дани саобраћаја Републике Српске – Добој 2016“ – манифестација;
4. „Дани саобраћаја Републике Српске – Добој 2015“ – манифестација;
5. „Дани саобраћаја Републике Српске – Добој 2014“ – манифестација;
6. „Дани саобраћаја Републике Српске – Добој 2013“ – манифестација.

**6. Резултати интервјуа са кандидатом**



Дана 27.07.2016. године у 10 часова на Саобраћајном факултету у Добоју, заказан је интервју са кандидатом који је доставио документацију прописану Конкурсом, пред Комисијом у саставу: проф. др Бранислав Бошковић, предсједник комисије, проф. др Ратко Ђуричић, члан и проф. др Борислав Гојковић, члан. Интервјуу је присуствовао кандидат Владимир Малчић.

Након обављеног интервјуа, комисија је констатовала да је кандидат Владимир Малчић завршио II (други) циклус студија на Саобраћајном факултету у Добоју, на смјеру Жељезнички саобраћај, са просјечном оцјеном у току студија 10.00.

Комисија такође констатује да је кандидат у статусу асистента објавио 6 радова из уже научне области и 1 уџбеник (*Одржавање жељезничких возила*) за предмет на коме изводи вјежбе. Такође, кандидат је ангажован као предавач на пројекту стручног оспособљавања савјетника у превозу опасних материја – АДР, РИД и АДН, одобреном од стране Министарства саобраћај и веза Републике Српске, чиме јасно показује интересовање за научно-истраживачки и тимски рад.

Показао је одличну информисаност и високо стручно знање из области за коју је конкурисао. Посебно треба истаћи спремност и амбицију кандидата да резултате својих научних и стручних истраживања и даље континуално публикује, да усавршава процес наставе у границама својих могућности, да размjењује знања и искуства са другим академским особљем на домаћим и страним универзитетима, те спремност да активно учествује у реализацији националних и међународних научно-истраживачких пројеката.

1. **Информација о одржаном предавању из наставног предмета уже научне области за коју је кандидат конкурисао, у складу са чланом 93. Закона о високом образовању РС (Службени гласник РС бр. 73/10)**



Кандидат конкурише на сарадничко звање „виши асистент“. Посједује искуство у настави из уже научне области за коју се бира.

**III ЗАКЉУЧНО МИШЉЕЊЕ**



На основу свеобухватне анализе научног, стручног и образовног рада кандидата, као и одржаног интервјуа, а узимајући у обзир одговарајуће законске прописе којима су прописани услови за избор у звање вишег асистента, Комисија констатује да, Владимир Малчић у потпуности **испуњава услов за избор у сарадничко звање вишег** **асистента, за ужу научну област Транспортно инжењерство**, **за ужу образовну област Жељезнички саобраћај и транспорт**.

Оцјена испуњености услова је сажета у следећем:

1. Кандидат је завршио други циклус студија на Саобраћајном факултету у Добоју, Универзитет у Источном Сарајеву, (смјер: Жељезнички саобраћај), просјек оцјена 10.00, чиме у потпуности испуњава услове за избор на ужу научну област „Транспортно инжењерство“, као и ужу образовну област „Жељезнички саобраћај и транспорт“.
2. Поседује способност за рад у настави, што је доказао својим досадашњим ангажовањем.
3. У статусу асистента објавио је 6 радова из уже научне области и 1 уџбеник (*Одржавање жељезничких возила*) за предмет на коме изводи вјежбе.
4. Ангажован је као предавач на пројекту стручног оспособљавања савјетника у превозу опасних материја – АДР, РИД и АДН, одобреном од стране Министарства саобраћај и веза Републике Српске.
5. Члан је Организационог одбора конференције „Нови хоризонти саобраћаја и комуникација“ (2015, 2013) и манифестације „Дани саобраћаја Републике Српске“ (2016, 2015, 2014, 2013).

На основу напријед изнијетих чињеница, оцјена и закључака у извјештају, Комисија има посебно задовољство да Научно-наставном вијећу Саобраћајног факултета и Сенату Универзитета у Источном Сарајеву предложи да Владимира Малчића, мастер инжењер саобраћаја, изабере у звање вишег асистента за ужу научну област „Транспортно инжењерство“ и ужу образовну област „Жељезнички саобраћај и транспорт“.

**IV ИЗДВОЈЕНО ЗАКЉУЧНО МИШЉЕЊЕ**

****

Нема издвојеног мишљења.

ЧЛАНОВИ КОМИСИЈЕ:

1. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Др Бранислав Бошковић**, ванредни професор, УНО: „*Планирање, моделирање, експлотација, безбедност и еколошка заштита у железничком саобраћају и транспорту*“, Универзитет у Београду - Саобраћајни факултет, **предсједник**

1. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Др Ратко Ђуричић**, ванредни професор, УНО: „*Транспортно инжењерство*“, Универзитет у Источном Сарајеву - Саобраћајни факултет Добој, **члан**

1. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Др Борислав Гојковић**, ванредни професор, УНО: „*Транспортно инжењерство*“, Универзитет у Источном Сарајеву - Саобраћајни факултет Добој, **члан**

У Добоју,

28.7.2016. године